ΓΡΑΠΤΗ ΕΡΩΤΗΣΗ P-0217/03

υποβολή: Giacomo Santini (PPE-DE) προς την Επιτροπή

(27 Ιανουαρίου 2003)

Θέμα: Πρόταση του Επιτρόπου Fischler σχετικά με κοινοτικές ενισχύσεις που καταβάλλονται σε γεωργικές επιχειρήσεις

Οι προτάσεις που παρουσίασε ο Επίτροπος Fiscler προβλέπουν ενιαία, ετήσια, κατ' αποκοπήν πληρωμή για κάθε γεωργική επιχείρηση, βασιζόμενη στο μέσο όρο των κοινοτικών ενισχύσεων που καταβλήθηκαν στην επιχείρηση κατά τα τρία προηγούμενα έτη αναφοράς 2000, 2001 και 2002. Στην Ιταλία ωστόσο πολλές επιχειρήσεις, κυρίως στον τομέα του βοείου κρέατος, δενπέβαλαν κατά τα ανωτέρω έτη αίτηση ενίσχυσης για διάφορους λόγους: ελλιπής ενημέρωση, περιορισμένη ελκυστικότητα της ενίσχυσης, γραφειοκρατικές διατυπώσεις, αδυναμία χρησιμοποίησης του ανύπαρκτου ή ελλιπούς μητρώου βοοειδών. Στατιστικά, η Ιταλία ζητεί περίπου 1 300 000 πριμοδοτήσεις σφαγής κάθε χρόνο, έναντι των 4 500 000 περίπου ζώων που έχουν δικαίωμα. Ακόμη και στην πλέον οργανωμένη περιοχή, της Λομβαρδίας, μόνο το 70 % των μονάδων εκτροφήςποβάλει αίτηση ενίσχυσης για το 70 % κατ' ανώτατο όριο των ζώων που έχουν δικαίωμα. Κατά συνέπειαν, οι παραγωγοί αυτοί θα στερηθούν κάθε δυνατότητα είσπραξης ενίσχυσης για ολόκληρη την περίοδο ισχύος του νέου κανονισμού.

Ο κανονισμός αυτός προβλέπει εξαιρέσεις για τις περιπτώσεις ανωτέρας βίας, δηλαδή τις περιπτώσεις κατά τις οποίες οι επιχειρήσεις κατά τα έτη αναφοράς δεν μπόρεσαν να παραγάγουν ή είχαν μειωμένη παραγωγή για λόγους ανεξάρτητους από τη θέλησή τους. Η ρύθμιση αυτή δεν φαίνεται να εφαρμόζεται για τους εν λόγω παραγωγούς, οι οποίοι είχαν τη συνήθη παραγωγή, θεωρητικώς είχαν δικαίωμα στις ενισχύσεις και εκπλήρωναν όλες τις αναγκαίες προϋποθέσεις, αλλά δενπέβαλαν τη σχετική αίτηση. Σε κάθε περίπτωση, οι παραγωγοί δεν γνώριζαν ότι, παραιτούμενοι από κάποια ενίσχυση για ένα έτος, θα έχαναν τη δυνατότητα να επωφεληθούν στο μέλλον και για πάντα από την ενιαία πληρωμή που προβλέπει ο νέος κανονισμός αποσύνδεσης.

Τι σκοπεύει να πράξει η Επιτροπή, προκειμένου να αποκαταστήσει την προφανή αυτή αδικία και να προβλέψει ειδικούς κανόνες για τις επιχειρήσεις αυτές που εν πάση περιπτώσει διέθεταν το δικαίωμα ενίσχυσης·

Υπάρχει η δυνατότητα εκ νέουποβολής της αίτησης το 2003 και το 2004, εάν ο κανονισμός τεθεί σε ισχύ την 1η Ιανουαρίου 2005·

Είναι δυνατή η στήριξη στο κεκτημένο και αποδείξιμο δικαίωμα των παρελθόντων ετών και εν πάση περιπτώσει είναι δυνατός ο καθορισμός κατ' αποκοπήν ποσού επί τη βάσει των ασφαλών στοιχείων που συνάγονται από τα σημερινά δεδομένα των επιχειρήσεων, όπως χρησιμοποιούμενες εκτάσεις, κεφαλές ζώων και μετρήσιμη παραγωγή·

Απάντηση του κ. Fischler εξ ονόματος της Επιτροπής

(24 Φεβρουαρίου 2003)

Η Επιτροπή δεν συμφωνεί με τη γνώμη του Αξιότιμου Μέλους του Κοινοβουλίου. Οι περιπτώσεις που αναφέρονται στην ερώτηση δεν αποτελούν προφανή αδικία, ούτε απαιτείται γιάυτές να προβλεφθούν ειδικοί κανόνες για τις γεωργικές εκμεταλλεύσεις που διέθεταν το δικαίωμα ενίσχυσης.

Οι κάτοχοι εκμεταλλεύσεων είναι ελεύθεροι ναποβάλουν αίτηση ή όχι για ενίσχυση στο πλαίσιο της Κοινής Γεωργικής Πολιτικής. Εκείνοι οι οποίοι αποφασίζουν να μηνποβάλουν αίτηση λόγω έλλειψης ενημέρωσης, μη ελκυστικού χαρακτήρα της ενίσχυσης, πολυπλοκότητας των γραφειοκρατικών διατυπώσεων, αδυναμίας χρησιμοποίησης του μητρώου βοοειδών δεν μπορούν, κατά συνέπεια, να επικαλούνται νόμιμες προσδοκίες για απόκτηση δικαιώματος σε μια νέα ενίσχυση, η πληρωμή της οποίας βασίζεται στο γεγονός ότι είχε χορηγηθεί στον κάτοχο εκμετάλλευσης μία ορισμένη ενίσχυση κατά τη διάρκεια της περιόδου αναφοράς.

Η Επιτροπή θα ήθελε ναπογραμμίσει ότι στην πρότασή της(1) είχαν ληφθείπόψη πραγματικά εξαιρετικές περιπτώσεις, όπως ανωτέρα βία και έκτακτες περιστάσεις καθώς και οι νεοεισερχόμενοι στο επάγγελμα, για τις οποίες τα κράτη μέλη μπορούν να χορηγήσουν δικαιώματα για ενίσχυση από ένα εθνικό απόθεμα.

(1) COM(2003)23 τελικό.